16.6.2023 г.
BG
Официален вестник на Европейския съюз
C 214/87 Сряда, 18 януари 2023 r.
26. приветства възобновяването на диалозите за правата на човека с трети държави, произтичащо от по-благоприятния контекст на взаимодействие; счита, че когато след поредица от диалози по правата на човека не е отчетен осезаем напредък, както се случи в редица случаи, ЕС следва да коригира целите си, включително по отношение на по-широкото развитие на двустранните отношения; Делегации на ЕС 27.
Счита, че е изключително важно да се предприемат всички възможни действия за повишаване на осведомеността относно насоките на ЕС за правата на човека в делегациите на ЕС и настоятелно призовава всички делегации да гарантират правилното прилагане на тези насоки; във връзка с това отново призовава делегациите на ЕС и техните звена за контакт по въпросите на правата на човека в трети държави да работят по-активно, като предоставят редовна подкрепа на защитниците на правата на човека, включително лауреатите и финалистите на наградата „Сахаров“, които са изложени на риск, и като разглеждат задълбочено темите и отделните случаи, повдигнати в резолюциите на Парламента относно нарушения на правата на човека, демокрацията и принципите на правовата държава; призовава длъжностните лица в делегациите на ЕС да подават сигнали до държавните органи за случаи на потисничество и преследване на защитници на правата на човека, демократична опозиция и активисти на гражданското общество, а ако засегнатите лица са задържани, да наблюдават положението им, да ги посещават в затвора, да присъстват на съдебните им процеси и да повдигат въпроса за техните случаи в рамките на диалозите по правата на човека, които ЕС провежда със съответните държави; 28. обръща внимание на случаите, в които мисиите на държавите — членки на ЕС, и делегациите на ЕС са възприели различни подходи към защитата и насърчаването на правата на човека в трети държави, въпреки че държавите — членки на ЕС, споделят общ ангажимент по този въпрос; подчертава, че посолствата на държавите — членки на ЕС, както и делегациите на ЕС следва да играят все по-голяма роля в насърчаването и защитата на правата на човека, както и в подкрепата на гражданското общество в трети държави; призовава делегациите на ЕС да създадат работни групи по правата на човека, обединяващи съответните служби на посолствата на държавите членки и делегациите на ЕС, и да си сътрудничат тясно с представители на международни и регионални организации на гражданското общество в съответните трети държави; Глобален режим на ЕС на санкции за нарушения на правата на човека (т.нар. закон „Магнитски“ на ЕС) 29. приветства факта, че глобалният режим на ЕС на санкции за нарушения на правата на човека се използва все по-често чрез налагане на целенасочени санкции от страна на Съвета и представлява ключов инструмент, укрепващ ролята на ЕС като световен фактор в областта на правата на човека; призовава за ефективно и цялостно прилагане на вече приетите ограничителни мерки по координиран начин и за приемането на допълнителни мерки, ако е необходимо; призовава ЕС да използва по-динамично този инструмент като неразделна част от външната си политика в областта на правата на човека; призовава за стриктното, последователно и единно прилагане на ограничителните мерки във всички държави членки като условие за надеждността и ефикасността на външната дейност на ЕС; призовава ЕС да работи с единомислещи партньори, за да насърчи повече държави да приемат режими на санкции, и да координира съвместното приемане на целенасочени ограничителни мерки, за да се постигне максималната им ефективност на световно равнище; приветства ангажимента, поет от председателя на Комисията в нейната реч за състоянието на Съюза през 2022 г., да представи мерки за актуализиране на законодателната рамка на ЕС за борба с корупцията и за включване на корупцията в глобалния режим на ЕС на санкции за нарушения на правата на човека, което е в съответствие с позицията на Парламента, с цел ефективно насочване към икономическите и финансовите посредници на нарушителите на правата на човека; отново призовава за въвеждането на гласуване с квалифицирано мнозинство при вземането на решения от Съвета и за прилагането на санкции съгласно Глобалния режим на ЕС на санкции; отново призовава Комисията и Съвета да се постараят да въведат препоръките на Парламента за бъдещи целенасочени санкции, както е предвидено в неговите резолюции и в други документи; 30. приветства изготвените през 2021 г. списъци в рамките на глобалния режим на ЕС на санкции за нарушения на правата на човека; призовава Съвета, държавите членки и ЕСВД да разработят стратегия за подобряване на взаимодействието между глобалния режим на ЕС на санкции за нарушения на правата на човека и режимите на санкции на географски принцип, по-специално чрез по-доброто използване на глобалния режим на ЕС на санкции за нарушения на правата на човека, за да се санкционират нарушения, които не могат да бъдат пряко свързани с дадена държава, например в случаи на извършени нарушения на правата на човека от наемници в територии извън правителствен контрол или в случаи от трансграничен характер, като например трафик на хора; 31. изразява дълбока загриженост и осъжда целенасочените политики на някои държави да арестуват, да задържат произволно и да подлагат на съдебни преследвания по скалъпени обвинения чуждестранни лица, включително граждани на ЕС, с пропагандна цел или за използване на затворници като инструмент за международни преговори и размяна или средство за упражняване на политически натиск; подчертава, че задействането на тази политика представлява акт на вземане на заложници по смисъла, определен в Международната конвенция за борба срещу вземането на заложници; призовава Комисията, ЕСВД и държавите членки да предприемат мерки за предотвратяване на подобни актове и да предупреждават гражданите на ЕС, по-специално лицата с двойно гражданство, за рисковете от арестуване при посещения на територията на определени държави; призовава Съвета да разгледа прилагането спрямо лица или органи, отговорни за произволни арести или задържания на граждани на ЕС като „държавни заложници“, ограничителни мерки, предвидени от глобалния режим на санкции на ЕС за нарушения на правата на човека;